b"\n_START_ARTICLE_\nOverlokpiste\n_START_PARAGRAPH_\nOverlokpiste on \xc3\xb5mbluspiste, mida kasutatakse overlok(\xc3\xb5mblus)masinaga kangaserva \xc3\xa4\xc3\xa4ristamiseks, palistamiseks ja/v\xc3\xb5i \xc3\xbchendamiseks teise kangaservaga. _NEWLINE_Lisaks sellele l\xc3\xb5ikavad overlokmasinad tavaliselt kangaserva(d) enne \xc3\xb5mblemist tasaseks.\n_START_SECTION_\nAjalugu\n_START_PARAGRAPH_\nOverlokpiste leiutas Merrow Machine Company aastal 1881._NEWLINE_J. Makens Merrow ja tema poeg Joseph Merrow, kellele kuulus 1838. aastal asutatud \xc3\xb5mblusvabrik Connecticutis, t\xc3\xb6\xc3\xb6tasid \xc3\xb5mblusvabrikus kasutamiseks v\xc3\xa4lja mitmesuguseid tehnoloogilisi uuendusi. Merrow'de esimene patent k\xc3\xa4is heegeldusmasina kohta ja Merrow Machine Company toodab t\xc3\xa4nap\xc3\xa4evani heegeldusmasinaid, mis p\xc3\xb5hinevad tollel algsel mudelil. Heegeldusmasina tehnoloogia pani aluse overlokmasina v\xc3\xa4ljat\xc3\xb6\xc3\xb6tamisele, mille Joseph Merrow patenteeris aastal 1889. Kunagine Merrow' loodud kolmeniidis\xc3\xbcsteemiga \xc3\xbcle \xc3\xa4\xc3\xa4re \xc3\xb5mblev \xc3\xb5mblusmasin on t\xc3\xa4nap\xc3\xa4evaste overlokmasinate eelk\xc3\xa4ija."